Festivali Sunny Hill

Festivali Sunny Hill është një festival i përvitshëm ndërkombëtar i muzikës në Prishtinë, Kosovë, i organizuar nga Dua Lipa dhe babai i saj Dukagjin Lipa. Themeluar me synimin që të zhvillohet për çdo vit, edicioni 2020 u anulua për shkak të pandemisë së sëmundjes koronavirus 2019 (COVID-19).

 Edicione 

 2018 
Edicioni i parë i festivalit u mbajt më 10 deri më 12 gusht 2018 në Parkun e Gërmisë . Sipas organizatorëve, më shumë se 18,000 njerëz morën pjesë në festival. Megjithatë, New York Times raportoi se kapaciteti i vendit prej 15,000 vendesh nuk ishte mbushur. Kostoja e biletave ishte 55 dollarë, gjë që u kritikua nga shumë për shkak të shkallës së lartë të papunësisë, veçanërisht tek të rinjtë.  Festivali u organizua nga këngëtarja Dua Lipa së bashku me babain e saj për të mbledhur para për fondacionin Sunny Hill. 

Lipa ishte kryesuesja dhe babai i saj gjithashtu performoi me grupin e tij, ODA dhe i përkiste një formacioni tjetër përkrah shumë artistëve nga Kosova dhe Shqipëria, mes të tjerëve Action Bronson dhe Martin Garrix .  Action Bronson, i cili është mbështetës i legalizimit të kanabisit, është arrestuar nga policia kosovare pas performancës së tij në festival për tymosje të një xhingël në skenë dhe ndarjen e saj me publikun. 

 2019 
Edicioni i dytë i Sunny Hill Festival u mbajt më 2, 3 dhe 4 gusht 2019 në Parkun Gërmia në Prishtinë.  Festivali pati shfaqje të aktorëve ndërkombëtare, duke përfshirë Calvin Harris, Gashi, Klangkarussell dhe Miley Cyrus si dhe Dua Lipa.  Përveç disa muzikantëve shqiptarë si Buta, Elvana Gjata, Ilira, Kejsi Tola, Kida, Ledri Vula, Lyrical Son, MC Kresha, Njomza dhe Yll Limani të cilët kanë performuar gjithashtu. 

 2020 / 2021 
Nuk është mbajtur për shkak të Pandemisë Covid 19.

 2022 
Në korrik 2021, Dua Lipa njoftoi se një edicioni i tretë i Sunny Hill Festival është planifikuar të mbahet në vitin 2022 në Prishtinë më 4-7 gusht.   Më 14 qershor 2022, Sunny Hill Festival përmes një postimi në llogarinë zyrtare në Twitter konfirmoi se festivali është zhvendosur nga Prishtina në Tiranë për shkak të vonesave nga autoritetet në sigurimin e licencave të nevojshme për vendndodhjen.  Gjashtë ditë më vonë, Sunny Hill Festival sërish përmes një postimi në llogarinë zyrtare në Twitter konfirmoi se festivali do të mbahet në Prishtinë nga 4 deri më 7 gusht, ndërsa në Tiranë do të mbahet nga 26 deri më 28 gusht.

 Shih edhe 

 Prishtina 
 Kultura në Prishtinë
 Lista e festivaleve në Kosovë

 Referime 

 Lidhje të jashtme 
  (in English)

Kategoria:Dua Lipa
Kategoria:Festivale në Kosovë
Kategoria:Festivale muzikore
Kategoria:Kultura e Kosovës
Kategoria:Kultura në Prishtinë